Diari Oficial de la Generalitat Valenciana


Sumari del DOGV 7808, del 17-06-2016 (2016/4144)

Notificació de la sentència dictada en el procediment ordinari número 445/2012.
-------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4144


Organisme emissor
:   Jutjat de Primera Instància i Instrucció Número 5 de Sagunt

Tipus de document
:   Edicte

Notificació de la sentència dictada en el procediment ordinari número 445/2012. [2016/4144]  
En aquest procediment ordinari, seguit a instàncies de la Comunitat de Propietaris Avinguda Hispanitat, 20, contra Juan Miguel Béjar García i María Ángeles Gómez Giménez, s'ha dictat la Sentència número 146/2015, de data 9 de novembre de 2015, que té l'encapçalament i la dispositiva que, literalment, són com segueix:  
  
«Sentència número 146/2014  
Sagunt, 9 de novembre de 2015  
En nom del rei, Josep Maria Quilis Fortea, magistrat jutge titular del Jutjat de Primera Instància i Instrucció número 5 de Sagunt, he vist aquestes actuacions de judici ordinari número 445/2012, sobre propietat horitzontal, en què apareix, com a demandant, la Comunitat de Propietaris de l'Avinguda de la Hispanitat, número 20, de Sagunt, representada per la procuradora Rosa María Gomis Sanchis i defesa pel lletrat Juan Navarro Iglesias; com a demandats, Juan Miguel Béjar García i María Ángeles Gómez Giménez, en rebel·lia processal; i, com a tercer intervinent, Unión de Créditos Inmobiliarios, SA, EFC, representada per la procuradora Isabel Orts Tallada i defesa pel lletrat la identitat de la qual no consta.  
Dispositiva  
Estime íntegrament la demanda formulada per la Comunitat de Propietaris de l'Avinguda de la Hispanitat, número 20, de Sagunt, i condemne Juan Miguel Béjar García i María Ángeles Gómez Giménez a:  
  
1. Retirar el paviment ceràmic de taulells instal·lat que cobreix i doblega el paviment original de la terrassa comuna d'ús privatiu.  
2. Reposar el nivell d'inclinació de la terrassa comuna d'ús privatiu al preexistent abans de l'alteració de l'esmentat element comú.  
3. Retirar l'empedrat instal·lat en els paraments verticals o façana, que recorre el costat interior d'aquesta per tot el perímetre de la terrassa.  
  
4. Permetre l'accés a la terrassa comuna d'ús privatiu dels demandats a l'empresa especialitzada que puga ser contractada per l'actora per a procedir a una nova impermeabilització una vegada deixada la terrassa en el seu estat originari i eliminades les obres no consentides que s'hi han realitzat.  
5. Pagar les costes processals causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant d'aquest jutjat en el termini dels 20 dies següents a la notificació, el coneixement del qual correspondrà a l'Audiència Provincial de València.  
El recurs s'interposarà mitjançant un escrit presentat en aquest jutjat en el termini indicat, amb la indicació dels pronunciaments que s'impugnen i amb l'obligació de constituir un dipòsit (llevat que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o organisme autònom dependent d'algun dels anteriors) per l'import de 50 euros en el compte d'aquest jutjat assignat a l'expedient, i s'indicarà que es tracta d'un recurs, seguit del ?codi 02- i tipus concret de recurs, a continuació del número i de l'any del procediment.  
Aquesta és la meua sentència, que pronuncie, mane i firme. En done fe.  
Publicació. La sentència anterior va ser llegida i publicada pel magistrat jutge que l'ha dictada, constituït en audiència pública en el dia d'avui. En done fe.»  
  
I atés que els demandats, Juan Miguel Béjar García i María Ángeles Gómez Giménez, es troben en parador desconegut, expedisc aquest edicte perquè els valga de notificació de forma deguda.  
  
Sagunt, 5 de maig de 2016.- El lletrat de l'Administració de Justícia: Juan Ignacio Solaz Ducchenne.